

**LIETUVOS RESPUBLIKOS APLINKOS MINISTRAS**

**ĮSAKYMAS**

**DĖL EUROPOS SĄJUNGOS APLINKOS FINANSINIO INSTRUMENTO LIFE+ LĖŠOMIS FINANSUOJAMŲ PROJEKTŲ, KURIEMS APLINKOS MINISTERIJA NUMATO SKIRTI LIETUVOS RESPUBLIKOS VALSTYBĖS BIUDŽETO** **SPECIALIOSIOS EUROPOS SĄJUNGOS FINANSINIO INSTRUMENTO LIFE+ PROGRAMOS BENDROJO FINANSAVIMO LĖŠŲ (2012 M. KVIETIMAS), GALUTINIO SĄRAŠO**

**PATVIRTINIMO**

2014 m. vasario 12 d. Nr. D1-138

Vilnius

Vadovaudamasis Europos Sąjungos finansinio instrumento LIFE+ programos bendrojo finansavimo lėšų skyrimo Europos Sąjungos aplinkos finansinio instrumento LIFE+ projektams ir paraiškų projektams finansuoti Europos Sąjungos aplinkos finansinio instrumento LIFE+ lėšomis teikimo Europos Komisijai tvarkos aprašo, patvirtinto Lietuvos Respublikos aplinkos ministro 2009 m. gegužės 11 d. įsakymu Nr. D1-265, 37.2, 38 ir 41 punktais ir atsižvelgdamas į Lietuvos gamtos fondo 2014 m sausio 21 d. raštu Nr. LGF-14-05 pateiktą prašymą ir Lietuvos ornitologų draugijos 2014 m sausio 20 d. raštu Nr. SK-14-05 pateiktą prašymą:

1. Tvirtinu Europos Sąjungos aplinkos finansinio instrumento LIFE+ lėšomis finansuojamų projektų, kuriems Aplinkos ministerija numato skirti Lietuvos Respublikos valstybės biudžeto specialiosios Europos Sąjungos finansinio instrumento LIFE+ programos bendrojo finansavimo lėšų (2010 m. kvietimas), galutinį sąrašą (pridedama).

2. Pavedu:

2.1. Aplinkos ministerijos kancleriui – pasirašyti atnaujintas Aplinkos ministerijos, kaip bendrojo finansuotojo, deklaracijas;

2.2. Aplinkos ministerijos Europos Sąjungos paramos administravimo departamentui:

2.2.1. atnaujinti šio įsakymo 1 punkte nurodytame sąraše esantiems projektams skirtas Aplinkos ministerijos, kaip bendrojo finansuotojo deklaracijas;

2.2.2. pateikti šio įsakymo 2.2.1 punkte nurodytas deklaracijas Aplinkos ministerijos kancleriui pasirašyti.

Aplinkos ministras Valentinas Mazuronis

PATVIRTINTA

Lietuvos Respublikos aplinkos ministro

2014 m. vasario 12 d. įsakymu Nr. D1-138

**Europos Sąjungos aplinkos finansinio instrumento LIFE+ lėšomis finansuojamų projektų, kuriems Aplinkos ministerija numato skirti Lietuvos Respublikos valstybės biudžeto** **specialiosios Europos Sąjungos finansinio instrumento LIFE+ programos bendrojo finansavimo lėšų (2012 m. kvietimas), galutinis sąrašas**

|  |  |  |  |  |  |
| --- | --- | --- | --- | --- | --- |
| **2012 m. kvietimo projektai** | **Pareiškėjas (pagrindinis naudos gavėjas)** | **Numatoma projekto trukmė** | **Numatomas projekto biudžetas** | | |
| **EK tinkamu finansuoti pripažintas projekto biudžetas, Lt** | **Europos Komisijos projektui skiriamos lėšos, Lt** | **Bendrasis finansavimas iš Specialiosios ES finansinio instrumento LIFE+ programos, Lt** |
| Aukštumalos aukštapelkės atkūrimas Nemuno deltos regioniniame parke | Labdaros ir paramos fondas „Lietuvos gamtos fondas“ | 2013 – 2017 m. | 2 531 168 | 1 898 374 | 497 550 |
| Lietuvos pažeistų durpynų tvarkymas, įgyvendinant Tyrulių paukščių apsaugai svarbių teritorijų (PAST) atkūrimo darbus | Asociacija „Lietuvos ornitologų draugija“ | 2013 – 2017 m. | 4 319 132 | 2 533 533 | 1 511 696 |
| **Iš viso:** |  |  | **6 850 300** | **4 431 907** | **2 009 246** |

\_\_\_\_\_\_\_\_\_\_\_\_\_\_\_